Source: http://www.szulo.hu/kids/k18/posta22.htm
Timestamp: 2017-07-22 14:48:00+00:00

Document:
SZULO.HU/kids/k18/posta22.htmA TÖRTÉNELMETHonlapunk egyik célja összegyűjteni az Internet azon írásait, amelyek számot tarthatnak a szülők illetve gyerekek érdeklődésére. Végigkíséri a gyermekkel kapcsolatos problémákat a családtervezéstől egészen a felnőtté válásig. Oldalunk neve kettős jelentésű, hiszen egyfelől a szülőknek szól, másrészt pedig szülője sok-sok ide vonatkozó cikknek. Ezen cikkeket témakörök szerint csoportosítottuk, hogy áttekinthetőbb legyen lapunk tartalma. Legújabb twittek
Tanári beírások az ellenőrzőkben, és néhol a szülő is tollat ragadott!-biztos röhögés https://t.co/aOMgpJOdDlHozzám érkezett a Tökéletes szülő kerestetik blogturnéja! https://t.co/7CVvNQ9eQInem sok dolog húz fel, de nehéz dolog fapofával nézni, amikor lehet, hogy hülye volt a gyerek, de a szülő még látványosan égeti is emiatt.mamának már megint borzasztóan magas a cukra :( rettenetesen érzem magam emiatt, mert ő olyan nekem,mint egy 2. szülőHogy lehet egy szülő érzelmileg bántalmazó gyermekével szemben?
Bemutatjuk az érzelmi bántalmazás néhány... https://t.co/HgghdaW1a6Idén az összes szülő szörnyen kedves, türelmes és cuki. <3 Végre. Köszönöm!@RoePipi Ha feltételezem, hogy 1 kieső szülő tönkreteszi az egész családot (ami azért nem egészen így van), a társadalom 1/6-a ki kell essenMilyen szülő az ilyen??? 😠(Fotó a cikkben!) https://t.co/raCKN8AKsGHogy lehet egy szülő ennyire felelőtlen? 😡 Szegény kislány... 😢 https://t.co/yzGQxHLFv3@lunanyuszi @zsannuszi Amit x-el a szülő, aztán kibukott, hogy a fele nem igaz annak, amit írtak, sokszor "bekamuzt… https://t.co/LRmDxLtcb5Amikor a szülő a 10 sajátos nevelési igény közül aláhúz 4-et, majd elolvasom a szakértői véleményét a gyerkőcnek és 1 BNO kódja van csak<3Hogy tehet ilyet egy szülő??? 😢 https://t.co/Otv0OqfTGH@anniekormendi ó dehogy, majd megírja neki a szülő, hogy vehet piát isAmivel nehezen birkózom meg, amikor látványosan, megjegyzésekkel tarkítva a szülő közli a gyerekével:
„Jaj, gyere... https://t.co/5WZPgI1vE6#blogturne David Baddiel: Tökéletes szülő kerestetik https://t.co/xTnJspx3kPMinden szülő rémálma, ami ezzel a kislánnyal történt! 😲 https://t.co/Hx2sGpNmRqúgy tudom, 0-1 éves kor között rendben voltam, tápszereket is kaptam, falun hagytak, szülő visszament dolgozni, később sírós voltam, vékonyKeresztanyu levelét legszivesebben tényleg kinyomtatnám meg körbevinném egyház közösségekben hogy így NEM VAGY JÓ SZÜLŐ SE KERESZTYÉNAz a baj, hogy a sims4ben nincs olyan, hogyha a gyerek későn jön haza, leszidja a szülő meg hazaviszi a rendőr meg ilyenek :("Szörnyű, amikor a szülő elolvassa a pszichológiai könyvben, hogy dicsérjük a gyereket, ezért rákezd: nagyon... https://t.co/hPYhnsSGg4Nosztalgikus biciklizés a szülő falumban 🚲
Fel se ismertem az utcát amiben laktam...túl furaA NEVELÉS LEGFONTOSABB ELEME... amiről mégis egyre több szülő feledkezik meg. A következetesség sokkal fontosabb,... https://t.co/JWIOt2wddXÚj hír: Van szülő, aki ezt még megvárja, addig nem mennek el az országból https://t.co/RyQ3HB0zBQVan tönkrement barátság, boszorkány üldözés, szakítás, angyal és ördög elmélkedés, és egy gyerek halála a szülő szemszögéből. HMM. 🤔😂Neked milyen a kapcsolatod a szüleiddel? Sokkal nagyobb jelentősége van, mint gondolnád!
#Ridikül #szülő #kapcsolat https://t.co/o1WR8SRhO9@fwnorbi @JnsSzilvia dehogynem van.ha bárkivel vagy(szülő,társ/pasi vagy csaj) ALAPVETŐ ILLEM H NINCS NET/TELEFONHASZNÁLAT.
ALAPVETŐ ILLEM.Tetszett egy videó (@YouTube): https://t.co/qLc57fKLHF – [TOP 10] KEGYETLEN SZÜLŐ ✔ Aki Brutális Dolgot Követett El!Egy falat szeretet, avagy ki a főnök: a gyerek vagy a szülő? https://t.co/hfR0Jh7QbyMiért olyan lusta a kamasz gyerek?
Melyik szülő ne aggódna, amikor azt látja, hogy a büdös kölyök álmodozva... https://t.co/2fba7H1WXs	Keresés	Kedves KIDS!
Hát újra tele lett a
postaládánk! Hála Nektek, érdeklődő, verselgető, írogató, politizáló,
intrikáló, cikiző, „Provokátor”, etc. etc. etc. – vagyis izzig-vérig igazi, XXI.
századi fiatalnak!
Köszönjük Nektek a lapunk, írásaink, témáink iránt megnyilvánuló
figyelmeteket, a cikkeinkre adott reakcióitokat. Csak így tovább! Továbbra is kíváncsian
várjuk őszinte véleményeteket. Címünk a régi: KIDS Magazin szerkesztősége, 7632 Pécs, Rózsa
utca 13.
E-mail: nyomdagrafika@dravanet.hu
És akkor most következzenek a levelek:
Név: Vadvirág
DANGER!!!! Őszinteségi rohamom
van! Van egy tökjó témám! A családomban a bátyámat hülyézték, minek megy
egyetemre, elsőben úgy is kiesik… (Most P-h-d-zik, matematikusként…) A nővéremet butának nézték általánosban, azt
mondták, (a tanárai) minek megy gimibe, menjen szakmunkásba! (Most a
második főiskolát végzi, és egyetemre készül…) Az anyámnak állandóak az
önértékelési zavarai. Egyetemi diplomája van, Nagy László publikálta a képeit,
volt közös ismerőse Radnótival... Tök tehetséges és élmény neki, ha vki.
megdicséri a képeit! (27 ezer huf-ot keres és most még okéban vagyunk).
Én orvosnak készültem fanatikusan, és a kezdeti törések után alig 6 év alatt
sikerült leérettségiznem. Apám szerintem nincs képben. Nem tudja, hogy 4
gyereke van, nem csak 1. Mondjuk azt az 1-et is most próbálja tönkre tenni. (Öcsém
17 éves, tök okos és nincs meg a 8 általánosa…) Apám apja egy pedofil, aki
jelenleg keresztény (nem is olyan rég vörös volt). Mikor érettségizni
mentem, előző este hívtak a kórházból. Tesóm ki akarta purcantani magát. Én
másnap Radnótiból írtam az érettségin. Anyu 34 évesen egyedül maradt 3
gyerekkel, összetörve. Szerintem élete legjobb döntése volt, hogy elvált… Mi
szidjuk Őt, mert elviselhetetlen. Hagyja, pedig csak összetörte az élet… Nekem,
egy idei baromságom miatt sikerült elérnem, hogy hajnalban arra riadok fel,
hogy meg fogok halni vmilyen betegségben. Havonta 2-3-szor összeesek és remegős bulit csapok a
pszicho-izéknek. Nem látom értelmét, és így vagyok szocmunkás. Minek
kellett nekem művész családba születnem? Ez is az én hibám! Ja, volt idő, mikor
évközben alig volt kajánk, meg ilyenek. Élmény volt, ha tej van otthon.
Nyaranta meg apu vitt össze-vissza mindenhova (olcsón kijött, látványos, meg
szerette volna, ha világot látunk). Évközben, mikor Anyu tartott, nagy
élmény volt, ha összekapartuk a pénzt Galyatetőre! Nyáron Párizsban,
Belgiumban, meg ilyenekben voltunk. Összesen 16 országban jártam akkor, mikor
évközben alig volt valamink, és nem tudtuk élvezni az utazást egy szadista
hajlamú, paranoiás apával, akin egyébként látszik, hogy szeret… (Szóval
lehetőséget se ad arra, hogy gyűlöljük v. mi). még van, de nem szeretnélek
untatni…
DANGER II. Őszinteségi roham visszatér. Önéletrajz, avagy beutaló a pszichiátriára.
Szüleimnek még 79 előtt el kellett volna válniuk, így 8o-ban nem
kellet volna megszületnem, amit senki nem kért tőlük. Engem érthető módon 3
hónapig nem árultak el, hogy vagyok-leszek. Anyu 2 éves koromban elvált hál
égnek attól az embertől, akit az anyakönyvi kivonatomban „édesapja” néven
tüntettek fel. (Nem néztem utána értelmező kézi szótárban, hogy mi az az
„édesapa” - de élőben se tapasztaltam.) Kb.5 éves voltam, mikor az az apa
nevezetű izé eljött hozzánk, ami tőlük 35o km-re volt, és ettől kezdve a nyarat
náluk tölthettük. Én közröhej tárgya voltam 6 éves koromban, mert egész nap
sírtam, hogy kik ezek az emberek, miért vittek magukkal, és miért bántanak.
Elmesélte az az izé, hogy az a festék, amit magamra öntöttem, a halálomat
okozhatja, de ne aggódjak, lehet csak a lábamat kell levágni… Én számolgattam a
napokat, kb. még mennyit kell ott lennem. Nagyjából érzem, milyen lehet annak,
aki börtönben van és nekem még bűnt se kellett elkövetnem. Kb. 8 éves voltam,
mikor annak az izének az apja molesztált. Nem csak engem, öcsémet is. Az
"apám" úgy beszélt rólunk, mint extra kéjsóvár valamikről, akik azért
vannak a világon, hogy mosogassanak!. Teltek-múltak az évek, és a végén, 21 évesen, nem értem,
mit látnak az emberek ebben az egészben? Nem mondom
Nem mondom, hogy lesz olyan nap, De halálom napján is azt kérdezem hány óra van. És vigyorogni fogok a világra ugyan úgy, mint ma. Mikor először belövöm magam, reggel azt kérdezem, nőtt-e a hajam? Halálom napján is röhögni fogok azon, hogy levelek vannak a tavon. Halálom napján, mikor felvágom az erem,
reggel órán leszek, és
keresem a helyem. Halálom napján is fájni fog a szemem, de a szívemen ennél nagyobb lesz a sebem. Később már nem érdekel ez sem, és nem írom le
neked… Halálom napján is sírni fog a szívem de nem veszed észre, mert vigyorog a fejem. Adtam teret?
Téglát ültettem délben, este felkeltem és csak néztem. Reggelre kicsit kirügyezett, délben nézett rám, s csak nevetett… De estére elvitte egy rossz madár, mert akkor már nem figyeltem Rá. * * *
Név: Kis Judit középiskolai tanár
Tisztelt Szerkesztőség! Csodálkozva olvastam a 2001/10.
számban a 33. oldalon - gondolom fizetett hirdetésként - a vallásokat bemutató
oldalon a szcientológiai egyházról. Eddig nagyra becsültem az
újságjukat, és tanárként igyekeztem felhasználni-, ill. ajánlani a gyerekeknek
azokat a cikkeket , amelyeket arra érdemesnek tartottam. Ez a cikk viszont felháborított,
hiszen mindnyájan tudjuk, hogy a fiatalok körében mennyi kárt tesz a fennt
említett egyház. Bármekkora anyagi gondokkal küzd kiadványuk, ennek
ellenére ilyen hirdetéseket nem
lenne szabad ifjúsági újságban közzé tenniük. Remélve, hogy ilyen cikkek a
további számokban nem lesznek. Üdvözlettel: Kis Judit középisk. tanár * * *
Név: Szeki
Kedves Juditka! Az Ön által említett
cikk nem fizetett hirdetésként került közlésre, hanem ingyen, a MAGYARORSZÁGON
HIVATALOSAN BEJEGYZETT, TÖRVÉNYESEN MŰKÖDŐ EGYHÁZAKAT BEMUTATÓ SOROZATUNK EGYIK
TAGJAKÉNT! Szerkesztőségünk
nem vállalkozhat arra, hogy megítélje egy-egy felekezet minőségét -
hasznosságát, avagy kártékonyságát. Erre a célra hazánkban is működnek olyan
szervek, melyeknek ez lenne a feladatuk. Mi csak arra vállalkoztunk,
hogy a TÖRVÉNYESEN MŰKÖDŐ EGYHÁZAKRÓL tájékoztatást adunk. Ha Önnek olyan
információk vannak a birtokában, melyekkel bizonyítani tudja állítását,
forduljon a megfelelő egyházügyi szervhez. Sajnálom, hogy cikkünkkel
megbotránkoztattuk, de csak a jó szándék vezérelt bennünket, nem anyagi érdek! Kérem, olvassa el Fórumunk
november 30-i, "A szcientológia selejtje" című írását.
Kellemes Ünnepeket kívánunk és várjuk további hozzászólását. * * *
Név: Csóka Gábor
Nagyon jó!!!!!!!!!!!!!!!!!!!!!!!!! * * *
Név: Buci Maci
Kedves Csacsóka Csóka! Te mindent négyszer mondsz, négyszer
mondsz, négyszer mondsz, négyszer mondsz? * * *
Kedves „úgynevezett” Buci Maci!!!!! Téged mit érdekel az, hogy én mennyit írok?
Ja és nem négyet, hanem hármat írtam, okos tojás hehehe!!!!!!!!!!! * * *
Okos Csacsóka! * * *
Név: Tihanyi Tóth Kinga
Tisztelt Fõszerkesztõ Úr! Itt küldöm Önnek a Szcientológia Egyház legfrissebb
hírét, kérem, közölje lapjában. Budapest, 2001. december 21. Üdvözlettel:
Tihanyi Tóth Kinga szóvivõ. A berlini bíróság alkotmány- és
jogellenesnek ítélte a német kormány kémkedését a szcientológusok ellen.
"A német kormány a józan észnek ellentmondó érvekkel indokolta a
szcientológusok ellen használt diszkriminációs módszereit, így a Berlini
Közigazgatási Bíróság december 13-i határozatában kijelentette, hogy a német
kormánynak semmilyen alapja sincs a Szcientológia Egyház békés tagjainak a
megfigyeltetésére." A bíróság
kijelentette, hogy az Alkotmányvédő Hivatal, Németország belső biztonságvédő
szerve, jogtalanul és alkotmányellenesen járt el. Négy évig tartó
megfigyeltetés után a Szcientológia Egyház egyetlen tevékenysége sem ad okot a
kémkedési módszerekre. A megfigyeltetés folytatásának biztosítása érdekében az
Alkotmányvédő Hivatal elferdített bizonyos Szcientológia írásokból vett
állításokat, illetve a szövegkörnyezetükből kiragadva jelentette meg azokat. Az
Alkotmányvédő Hivatal által idézett állítás egyértelműen szellemi szinten
történő magasabb tudatosság elérésére való törekvésre utalt, jelentett ki a bíróság.
"A bíróság egyértelműen kiállt a demokrácia és az emberi jogok mellett. A
december 13-i győzelem eszközül szolgál arra, hogy darabokra szedjük a
szcientológusok elleni diszkriminációt Németországban.", mondta Lisa
Goodman, a Nemzetközi Szcientológia Egyház Emberi Jogi Igazgatója. Hozzátette
még, hogy "Az Alkotmányvédő Hivatal immár négy éve üldözi a
szcientológusokat, felhasználva mindenféle mocskos trükköket. Elismeréssel
tartozunk a bíróságnak bátorságukért, hogy megvédik az Alkotmányt az úgynevezett
Alkotmányvédő Hivatallal szemben." Az Egyesült Államok
Külügyminisztériuma, jó néhány Kongresszusi tag és számos vallási, illetve
emberi jogi vezető elítélte a megfigyeltetést, mivel azt a szcientológusok
magánéletébe való illetéktelen beavatkozásnak és az emberi jogok nagymértékű
visszaélésének tekintette. Az amerikai Külügyminisztérium októberben kiadott
Nemzetközi Vallásszabadság jelentésében Németországgal kapcsolatban
megjegyezte, hogy az Alkotmányvédő Hivatal "megközelítőleg négy éve vizsgálja
a Szcientológia Egyházat és a szcientológusokat. Ez idő alatt az egyház
egyetlen tisztviselője ellen sem indítottak eljárást, illetve ítélték el
őket..." Igaz a
december 13-i határozat a berlini szövetségi államra vonatkozik, de várható,
hogy nagy mértékben befolyással lesz a többi szövetségi államban zajló
megfigyeltetés beszüntetésére is. Mivel a megfigyeltetés 1997 júniusa
óta zajlik, a szcientológusok több száz esetet dokumentáltak az Alkotmányvédő
Hivatal tagjaik ellen az elkövetett emberi jogi visszaéléseiről és
"piszkos trükkeik" alkalmazásáról. Ez magában foglalja ügynökök
beszivárgását az egyházakba, szcientológusokról terjesztett hamis jelentéseket
alkalmazóik felé annak érdekében, hogy elbocsássák őket, egyháztagok közötti
egyetnemértések elhintését azzal a céllal, hogy zavargásokat okozzanak az
egyházban és szcientológusok megvesztegetésének megkísérlését, hogy azok
társaik ellen hamis tanúskodással álljanak elő. Az egyik közismert eset Otto
Drekslerrel, a berlini rendőrség vezető tisztjével esett meg. Az Alkotmányvédő
Hivatal hibás módon arra a következtetésre jutott, hogy Dreksler úr a
Szcientológia Egyház tagja. Ezt egyik ügynökük jelentésére alapozták, akiről
később kiderült, hogy a Keletnémet Titkosrendőrség, a Stasi, tagja volt. Holott
az ügynök Stasi tagsága tudott volt az Alkotmányvédő Hivatalnál, benyújtott
bizonyítékai alapján Drekslert felfüggesztették hivatalából, elkobozták házát,
autóját és személyes számítógépét, és több hónapig tartó társadalmi
kiközösítésben részesítették. S csak azután, hogy az egyház beperelte a Berlini
Belügyminisztériumot Drekslerrel kapcsolatos ügy miatt, adta meg magát az
Alkotmányvédő Hivatal és ismerte be tévedését. Drekslert később visszahelyezték
hivatalába, aki aztán beperelte a Berlini Belügyminisztériumot, s kártérítést
is kapott. 1998 áprilisában svájci hatúságok letartoztatták az Alkotmányvédő
Hivatal egyik munkatársát, aki jogtalanul kémkedett a Szcientológia Egyház
tagjai után Svájcban. A svájci bíróság az ügynököt kémkedésért és dokumentumok
hamisításáért két év feltételes szabadlábra helyezéssel 30 napig terjedő
börtönbüntetésre ítélte. A bíróság megjegyezte, hogy ez az eset rontott Svájc
és Németország kapcsolatán. A december 13-i határozat az utolsó a Szcientológia
Egyház Európában elért jelentősebb győzelmei közül. Tíz nappal korábban egy
spanyol bíróság egy 1984 óta húzódó ügyben elvette az összes vádat a
szcientológusok ellen. Az elmúlt négy évben a Szcientológia mint vallás
hivatalos elismerést nyert Svédországban, Dél-Afrikai Köztársaságban, Venezuelában
és a legfelsőbb bíróság által Olaszországban. * * *
Név: „Provokative”
Szerkesztőség, és persze a Magyarországi Szcientológia Egyház "jeles
képviselői"! A közelmúltban ismételten "csemegéztem" Internetes
oldalatokon. Felháborodva, de egyáltalán nem meglepve (az egyháztól nem vártam
mást) olvastam azt a magasröptű történetet a német Alkotmányvédő Hivatal
borzalmas kémkedéseiről, mellyel halálra vegzálták szegény szcientológusokat.
És természetesen győzött az igazság, az emberi jogok hatalma, és az
igazságszolgáltatás megbüntette az emberi jogok megszegőit, sárba tipróit. Hát ez tényleg kész őrület,
úgyhogy az állapot további fokozása érdekében álljon itt pár olyan tény arról a
szektáról, mely mindenhova beszivárog, céljai elérése érdekében pedig kihasznál
minden emberi butaságot, naivitást, és ha pénzről van szó, minden lelkiismeret
furdalás nélkül teszik tönkre, nyomorítják meg testileg és lelkileg
embertársaikat. Ne legyenek kétségeitek, a földön vagyunk, a XXI.
században, az atomkorban, Európában, a civilizáció és az emberi kultúra egyik
központjában, ahol a technika, a tudomány és - azt gondolnánk - az ész
uralkodik. Ha olvasás
közben úgy érzitek, rémeket láttok, vagy borsódzik a hátatok, még nem jelenti
azt, hogy holnap vagy egy hét múlva nem találhatjátok magatokat ti is egy
ilyen-olyan szektában, átprogramozva, bugyután vigyorogva (hiszen ilyen is
megtörténik, maximum "selejtként" tartják számon), megfosztva régi
énjeitektől. A történet egy vallásról szól, aminek kitalálója meg akarta
tisztítani a Földet. Egy hit, miszerint a Mennyország itt található a Földön,
de csak egy kiválasztott elit számára, s a hívek lakást, kocsit eladnak azért,
hogy főpapjaiknak megfeleljenek. Ez egy őrült tudomány, ami azt ígéri az
embereknek, hogy képességei teljes kifejlesztésével képes lesz a totális
kontrollra önmaga felett. Egyfajta
pszichoanalízis, ahol a vallomások, gyónások és a legintimebb titkok mind egy
dossziéba kerülhetnek, amiket különböző célokra lehet használni abban az
esetben, ha a delikvens cserbenhagyná az egyházat. A milliárdos szekta a
"Scientology" egyház, melynek valójában a nevén kívül semmi köze
sincs az egyházhoz, ellenben a legtökéletesebb dollárgyártó gépezet, amit a XX.
század feltalált 65 országban 700 központtal, felekezettel rendelkezik, s hívek
ezrei követik a világ minden táján. Egyes igazságszolgáltatások kalkulációi szerint a "Church of
Spiritual Technology", mely az egyház legfontosabb fiókja, idáig több mint
503 millió dollárt harácsolt össze. A szervezet forgótőkéje évente 100 millió
dollár. A pénz a hívektől jön, akik úgy tűnik megoldást találtak életük
bajaira ebben az őrült kultuszban és tudományban, ami valójában sokkal
veszélyesebb már, mint az egyszerű vallásos áhítat. Akit sikerül megtéríteni,
az teljes hévvel képes belevetni magát a "vallásgyakorlásba", órákat
vesz, s meghallgatásokon vesz részt, általában több ezer dollárért, de
természetesen százezres nagyságrendben forintálisan is kifejezhető értékben. Órákat tölthetsz bezárva egy
kihallgató és egy hazugságvizsgáló gép társaságában: "Emlékezz egy igaz
pillanatra az életedből!, Emlékezz szenvedéseidre!, vagy Mesélj el egy
történetet, ami nagy traumát okozott neked gyermekkorodban!" S ez így megy
tovább órákon át, az elbutulásig. Ha véletlenül hiba csúszik a gépezetbe,
és netalán öngyilkosságot követsz el, ami pechedre nem sikerül, akkor
jelentkezhetsz a "megtisztító kezelésre". Szaunázhatsz 4 órát
naponta, szedhetsz nagy dózisban vitaminokat, például B3-at, mely a kutatások
szerint ekkora mennyiségben alkalmazva abnormális viselkedést okoz. Így aztán
nem csoda, ha újabb öngyilkosság következik, mely ezúttal akár
"sikerrel" is végződhet, bár elkerülhető lehetett volna, ha a szekta
nem kerül utadba. "Ha
kell egymillió dollár, alapíts egyházat!" Lafayett Ron Hubbard-nak hívják
a fenti tézis kitalálóját. 1950-ben alkotta meg alapművét, melynek címe:
"A Dianetika", avagy "A szellem hatalma a test felett" A
pali amúgy sci-fi író. A könyvnek elsöprő sikere lett. Olyannyira, hogy Hubbard
1954-ben létrehozott egy intézetet hallgatói számára, s az előadások
megkönnyítésére. Mivel tódulnak a jelöltek, új ötlete támadt: alapítsunk egy új
vallást! Így született meg a Scientology Egyháza. Azóta megállás nélkül terjed
az úgynevezett missziók, avagy központok elárasztják az Egyesült Államokat és
Európát is. Módszereiknek
több köze van a modern marketinghez, mint a térítői buzgósághoz, de
segítségükkel elérnek azokhoz az emberekhez, akik boldogtalanok az anyagi
világban, s a szellemi világban keresnek megnyugvást. Küldetésük célja a
Föld megtisztítása, másképpen az egész emberiség megtérítése a
"Tudományológia Egyháza" téziseihez. Bármilyen eszközzel! Rendszerük
egyszerű, de ördögi. A meghallgatások valójában semmire sem szolgálnak. Szörnyű
mentális manipulációkat rejtenek bennük. Minden új jövevényt átprogramoznak
mielőtt bezárják őket ebbe a mentális börtönbe. A páciensnek órákra kell
járnia, kötelező a Mester műveinek beszerzése és egy hazugságvizsgáló
megvásárlása. Az egyház ily módokon csillagászati profitra tesz szert. Sajátos módszerük, amikor széles
mosollyal szólítanak meg egy-egy járókelőt, és ingyenes személyiségtesztet
ajánlanak neki. A teszt kiértékelése után kivétel nélkül találnak valamilyen
személyiségbeli problémát, melynek korrigálására csak a legközelebbi misszióig
kell elmenned, ahol minden eltérés tanfolyamok elvégzésével korrigálható.
Képzeljünk még el a teljesség kedvéért ezernyi kis ügynökséget, irodát,
egyesületet, melyek valójában mind az egyház titkos kirendeltségei, toborzó,
térítő irodái. Ki hinné
például, hogy egy olyan név mögött, mint az "Állampolgári Bizottság az
Emberi Jogokért" szintén a szekta húzódik meg? De hozhatunk más
példát is: gyerek zsivaj, egymásra találás, a szülők üdvözlik egymást.
Látszólag olyan minden, mint más iskolában. Vagyis majdnem, mert a kölykök itt
Hubbard oktatásrendszerében tanulnak. Ők lesznek a jövő
"tudományológusai". Nem egy, nem kettő ilyen iskola működik kis hazánkban is, melyek
láncszemei a szekta által kialakított oktatási rendszernek. Elvégre soha
nem lehet elég korán kezdeni a nevelést. Az egyház számos iskolájában, máshol
korrepetáló tanfolyamain folyik misszionárius munka. A szekta különleges szolgálattal is rendelkezik,
szervezetük neve: OSA. Specialitásuk az úgynevezett "fekete
propaganda" Hubbard nyelvén. Küldetésük célja, hogy eltávolítsák a
szervezet minden ellenségét bármilyen módszerrel. A különleges szolgálat
irodáiban "melegen tartott" dossziék sorakoznak, melyekben
nyilvántartják összes ellenségüket, azaz "az elnyomókat", például
volt hívők a dezertőrök, de idetartozik az Interpol, vagy némely újságíró is. Nem beszélve azokról a
pszichiáterekről, akik alapvetően ellenzik alkalmazott mentális módszereiket.
Szegény Veér András. Az egyháznak jó érzéke van a történelemhez is. A
berlini fal leomlása óta keleten is megkezdték tevékenységüket. Áldott föld:
nyugtalan lakosság teli elkeseredettséggel, rosszul informáltak, s felnéznek a
Nyugatra. Térítők tucatjai sietnek a helyszínre, s az első sikerek nem váratnak
magukra. Az egyháznak határozottan van érzéke az üzlethez is. A menedzselési
tanácsadás a kezdetek óta az egyik specialitásuk. E téren kitűnő lehetőség
nyílik ideológiájuk megismertetésére, és ráadásul egy kiválasztott vagyonos
réteggel kerülhetnek kapcsolatba. Nem megvetendő az sem, hogy ily módon fontos
információkhoz juthatnak egy-egy társadalmat illetően. Így aztán nem meglepő, hogy híresebb cégek is
gyakran kerülnek a szekta által működtetett irodák továbbképző tanfolyamaira.
Ezen kirendeltségeken keresztül ki tudja milyen bizalmas információk jutnak a
szervezet kezébe egy-egy továbbképzés ideje alatt. Hasonszőrű irodák és
társaságok tucatjával léteznek szerte a világban. A legaktívabbak a World
Institute of Scientology Enterprise-hoz tartoznak, aminek központja Los
Angelesben van. A WISE végzi a pénz bekasszírozását a társaságoktól. James Bond
óta tudjuk a világ urai nagy előszeretettel intézik ügyeiket luxushajókról,
távol a hatóságok keze ügyétől. Az egyház néhány éve egy hatalmas fehér
utasszállító hajón rendezte be központját, mely a Karib-tengereken cirkál a
Bahamák és Porto Rico között, fedélzetén a szekta elitjével, akik alkalmasint a
legtökéletesebb "tanfolyamokon" vehetnek részt átlagban heti
15-20.000 dollárért. De a
Freewinds több mint kellemes nyaralóhely a leggazdagabbak számára.
Valódi központ, ide járnak a szervezet vezetői a világ minden tájáról, itt
születnek a legfontosabb döntések, és a hajón található a legfelsőbb vezetők
irodája. A kamerák és az őrök biztonságában az egyház számítógépei teljes
gőzzel üzemelnek éjjel-nappal. Világiak számára szigorúan tilos a belépés. A
280 fős személyzet minden tagja a szervezethez tartozik, önkéntesek fehér
egyenruhában, s mindannyian a gépésztől a kapitányig nevetségesen kevés,
alamizsnának sem elég pénzért dolgoznak. Mégis kevesen vannak, akik elhagyják a
hajót. Több millió évre
aláírt szerződésük kötelezik őket, s ha ennek ellenére cselekszenek, az egyház
örökre kiátkozza őket. Aki mégis felveszi a harcot velük, azt esetleges
szabadulása előtt akár több hétre magánzárkában tartják, s távozásakor
mindenétől megfosztják. A hajóról való menekülés már csak azért is ütközik
többszörösen nehézségekbe, mert odaérkezvén útlevelüket a parancsnoknak kell
átadniuk. A fedélzeten a sztahanovista szabály érvényesül. Munkavégzésüket
pontozzák, s hetente egyszer értékelik. Rossz összesítés esetén nevetséges
fizetésükből is levonnak, s plusz különórákat kell venniük, amelyeken
természetesen a Hubbard által feltalált hazugságvizsgáló is használatba kerül.
Ebből adódóan elmondható, hogy a hajón rend van. Minden kihágást, szigorúan
büntetnek. Lázadás esetén a hajókórházba kerülnek, melyet éjjel-nappal őriznek.
Ettől kezdve senkinek sincs nyugalma. Az információs központ szigorú
ellenőrzése alá kerülve minden mozdulatukról, tevékenységükről tudnak. A
telefont lehallgatják, a postát kinyitják, elolvassák, és természetesen minden
helyiségben ott függ L. Ron Hubbard bekeretezett képe. Hát ennyi, egyelőre. Remélem ez a pár sor ösztönzőleg
hat és legalább gondolkodásra késztet. Üdvözlök mindenkit, szeretettel:
"Provokative" * * *
Név: Szerki
Nem jutok szóhoz! És ti?????
Név: „fekete propagandista, alias elnyomó”
Tisztelt dr. F. O.! Olvastam gondolatait
a sci-vel kapcsolatban. Nem tudom, azóta járt-e a neten, de ajánlom figyelmébe
"Provokatíve" és "Bazsalosz" írásait, egyúttal csatlakozom
a témával összefüggésben megfogalmazott véleményükhöz. Ami a kérdéseit illeti: az egyház tagjainak számát
illetően szerintem nincs ember, aki pontos adatokkal szolgálna! Talán
még a legbennfentesebbek sem, hiszen ők a külvilágon kívül saját magukat is
átverik. Na, persze olyan tudati állapotban ez már nem meglepő. Biztos
forrásból hallottam ugyanis, hogy - ha tagként nem is, de - tanfolyamot
látogatónak és elvégzőnek számítják azokat a szerencsétlen és naiv embereket,
akik a mérhetetlenül agresszív utcai "hittérítők" unszolására
bemennek egy-egy misszióba, ahol könyveket is árulnak. LRH könyveit, mindenféle
témákban. Elég csak egyet venni ezekből, onnantól listára kerül mindenki. Jó
esetben csak szóróanyagokat küldözgetnek a megadott címre, de előfordul, hogy
telefonálnak is - mi több, őrülten kíváncsiak arra is, hogy tetszett-e az akár
2-3 évvel azelőtt megvásárolt könyvecske. A selejttermelést illetően az olvasott történettel
kifejezetten pechjük volt, szegény kliens ugyanis túlélte a dolgot (elnézést az
érintettektől, de remélem ők a sorok között is tudnak olvasni), már ha
egyáltalán életnek lehet nevezni vegetációját. Általában viszont a
félresikerült kezelések előbb-utóbb öngyilkosságba viszik a pácienseket, ami az
egyháznak csak egyszerűsíti a helyzetet. Tovább nincs gond vele. Kártérítés? Ugyan már! Tartozni
csak nekik lehet, még ha meg is bolondul valaki; az igénybe vett szolgáltatások
díjait - ők adománynak becézik - behajtják rajta. Ha szegényben mégis
maradt némi energia, hogy nemet mondjon, akkor jöhetnek a dossziéjában tárolt
adatok. Hogy mondanának előre olyat, hogy van hibaszázalék?! Olyan nincs is, az
a páciens hibájából adódik. Leginkább semmit sem mondanak. Tanfolyamokról,
sikerről, eredményekről esik szó (lásd az egyházat bemutató anyagot, Petőh
Judit tollából), arról, hogy mindeközben milyen szervezet hálójába kerül valaki
- tegyük hozzá, hála sajátos módszereiknek, önként és dalolva - arról nem szól
a fáma. Persze mindeközben sok, nem éppen publikus "érdekesség" is
kiderülhet, így aztán előfordul, hogy "kicsit visszatartják" a
szabadulni vágyót. Tudja, a dossziékkal lehet játszani. Üdv.: egy "fekete
propagandista, alias elnyomó"
Kedves Betűvetők!
A KIDS e lapszámtól kezdve
önálló rovatokban biztosít lehetőséget saját műveitek szélesebb nyilvánosság
előtti bemutatására. A BETŰVETŐK-ben
verseitekből, rövidebb prózáitokból közölnénk hónapról hónapra válogatást. A SZÉP IRODALOM-ba pedig
olyan írásokat szerkesztenénk, melyekben friss olvasmányélményetekről számoltok
be vagy éppen kedvenc könyveitekről vallotok – hátha mások is kedvet kapnak
azok elolvasásához...
Munkáitokat szeretettel
Büki Nóra
Megszerkeszteni
óratoronyban
Kagylókért
hallgatni bennük a
lélegzetedet.
Foszladozó
szerelmi ágyunkon nevet
Isten, és poshadt levet
arcunkba
ez hát a Tiltott Gyümölcs.
a végtelenbe süllyedek,
alattam a kerevet.
(Illatod...)
körbejár és begombolja rajtam
ittfelejtett
inged gombjait.
Átölellek
magammal és zsebeidből
kipakolom
az élet gondjait.
Perencz János
(Nincs szó...)
szó, csak érzelem,
hang, csak a végtelen,
ma vagy holnap,
öröm, nincs bánat,
egy csöppnyi kicsiny fény,
a sötétséget megvilágítja,
hirtelen felvirágzik minden. *
Bubenkó Adrienn
Kék óriások
szemed a tündöklő ég
Kékéből
merítette volna színét,
végtelen, gyönyörű, kék,
a tavaszi, tiszta ég.
szemeiddel reám tekintesz
az a kék rengeteg körbevesz.
szemeidet nézem,
lelkedet látnám éppen.
hogy ilyen tiszta és szelíd?
ilyen gyenge egy férfiszív?
a gyenge, szelíd kékség...
Hatalmába
kerít, akár a kétség.
kék óriások szerelembe ringattak?
vajon szívemnek még mit adtak?
adtak, mitől ily hevesen dobog?
szerelem ehhez elég nagy dolog?
Király Kitty:
Az ódon kastély
érzés kerít hatalmába eme két szó hallatán. Hirtelen megszakadnak agyamban a
hétköznapi dolgok összetekert, kusza és véget nem érő szálai, s szabad utat
nyer egy új gondolat, mely messze repít, távol a várostól, a jelentől, el a
nyüzsgő élettől, valamely nyugodt, békésebb korszakba… Szívem megtelik
nyugalommal és elégedettséggel, mert csak a csönd az, ami most uralkodik
mindenek felett. Lassan teljesen ellazulok. Behunyom a szemem, és dúdolni
kezdek egy dallamot. Hallom, amint a vonósok velem együtt zengenek, de most
mégis valahogy másképp; titokzatos, lassú dalt játszanak. Csak néha emeli fel
hangját egy-egy magányos hegedű, mint kíváncsi gyermek, kit vonz az ismeretlen,
de mégsem meri egyedül felfedezni – végül mindig anyja szoknyája mellett lel
nyugalmat…
csodálatos is a zene! Ki gondolná, hogy egy muzsika új érzelmeket szabadíthat
fel bennünk, elénk tárva megannyi képet, melyek felérnek a legtökéletesebb
művészi alkotásokkal! Muszorgszkij Egy kiállítás képei-című zongoraciklusát
hallgatva szemem elé tárul az ódon várkastély, mely mindamellett, hogy
lenyűgöz, kissé elbizonytalanít.
Ott áll a
dombtetőn, egymagában, feketébe burkolózva, s attól félek, magával ragad a
magány. A kastély falai épek még, noha szemmel láthatóan rég elszállt felettük
az idő. Csak sötét tornyait bámulom, meredten, szinte úgy tűnik, mintha a
gonosz utat törne az ég felé, de hiába nyújtogatja fekete karmait – soha nem
éri el. Ekkor tekintetem egy ablakra szegezem. Furcsa. Mintha valaki figyelt
volna az imént. Ismét egy árnyat látok elsuhanni az üveg mögött, pedig csak a
szakadt függöny libbent meg a szélben. Borzongás fut végig tagjaimon. Hirtelen
elönt a szomorúság – egyedül vagyok. Pedig erre vágytam, igen, biztosan. De
most mégis messze kerültem. Túl az álmok határán, egymagamban az ódon
kastéllyal. Még mindig
az ajtó előtt állok, mintha csak azt várnám, hogy a fekete óriás magába
temessen. S amint a gondolat végére érek, a hatalmas szörnyeteg kinyitja
száját, s én elveszek benne. Sehol semmi, csak sötétség és csönd. Ez megrémít.
Az ablakon ugyan beszűrődik némi fény, de mégsem találom az utat a
kődzsungelben. Hosszú, szűk folyosók tekeregnek körös-körül a kastélyban, nem
engedve magukból kiutat. Csak bolyongok megállás nélkül, a kínzó csönd
fogságában. Dúdolni kezdem az ismert dallamot, de mindig elveszek benne – mint
a várban. Mikor már úgy érzem, megtaláltam a helyes utat, visszaesek a mélybe,
ahol nem talál rám senki. Elheverek a
földön, s behunyom a szemem. Hideg a kő, de már ez sem érdekel. Egyet akarok:
felébredni, és visszazökkenni a régi kerékvágásba. Vissza a zakatoló,
menetrendszerű életembe, ahol nincs időm elveszni, és nem üldöz a magány,
amitől legjobban félek. Együtt kell élni a jelennel, nem menekülhetünk a
következmények elől. Erősen koncentrálok, keresem a kiutat, s ekkor fényt látok
meg a folyosó végén. Fülemben egyre erősödik a dallam, a rideg mollt elűzi a
dúr ékes hangsora. Egy fáklyákkal megvilágított kőlépcsőt pillantok meg, mely a
toronyba vezet. Különös erő vonz felfelé. A zene már szinte hangos, s a
toronyba érve eléri tetőpontját. Kitekintek az ablakon, a függöny még mindig
lebeg a szélben. Úgy érzem új erőre kapok, s nyújtózni kezdek az ég felé. A
zene véget ér, az ódon kastély már csak egy aprócska pont a messzeségben. Lassan fölébredek, és lám, ugyanolyan
nyugalom van, mint álmomban. Csak a lemezjátszó
serceg még, majd rögtön rázendít a Tuileriákra, mely ismét új képeket vetít
behunyt szemem elé…
Riport Koltai Róberttel
- Miben különbözik, ha rendezőként is ott vagy egy filmben, nem
csak színészként?
- A CSOCSÓ az ötödik, vagy hatodik olyan
filmem, amelyben nem csak játszom, de rendezem is. Ez egyébként nem egyszerű
dolog, de olyan emberekkel veszem magam körül, akikben bízom, akik erősek, és akik
szívesen dolgoznak velem.
- Mégis, nagy vonalakban mi a különbség? - Olyan
ez, mintha egy éttermet néznénk, ahol a szakács nem csak főz, de adott esetben
felszolgál is. Általában kitalálok egy történetet, aztán segítek a megírásában
is. Sőt, hogy még ijesztőbb legyen, a pénz összehozásában is, ami talán a
legnehezebb. Ez egy komplex munka. Chaplin annak idején ugyanezt csinálta, azzal a különbséggel,
hogy ő még zenét is szerzett a filmjeihez. Viszont mögötte remek producerek
álltak, akik biztosították az anyagi feltételeket. Ha én nem megyek a pénzek
után, akkor soha nincs film.
- A Csocsónál mire törekedtél a leginkább? Mit szerettél volna
kihangsúlyozni?
- Egy film mindig akkor hiteles, ha megpróbálja azt a kort a néző elé
hozni, amiben játszódik. Ezzel a filmmel kapcsolatban főleg arról kell
beszélni, hogy itt a premier előtti vetítésen ült kb. 400 fiatal, akik nem
éltek abban a korban, mégis az első pillanattól kezdve együtt lélegeztek a
filmmel, reagáltak rá, még a legfinomabb poénokat is megértették.
- Mit szeretnél ezzel a filmmel elmondani a különböző
korosztályok képviselőinek? - Én
nem egy korosztálynak akartam visszaadni valamit, hanem mesélni akartam egy
furcsa történetet, ami szerethető. Ami komikus, ami megható egy kicsit, hogy ebben az országban 40-50
évvel ez előtt hogyan éltek az emberek, hogy hoztak létre a semmiből egy
várost. A lényeg az, hogy aki nézi, az legyen egy kicsit elvarázsolva és
ezekre a kérdésekre ne tudjon pontos válaszokat adni, csak azt érezze, hogy de
jó film volt ez. Ahol tanítani kell, az pedig az iskola. Én erre nem vagyok
alkalmas. Én szórakoztatni akarok, és egy kicsi pluszt adni, hogy szeretettel
gondoljanak és megérintődjenek ezektől a figuráktól, akik léteztek, bár nem
pont így. Nem a történeti hűségre figyeltem. Arra figyeltem, hogy egy átélhető,
szerethető történetet meséljek úgy, ahogy énbennem éltek azok az évek, és hát
ehhez rengeteg társam volt és segítőm.
- Egy ilyen film nagyon
munkaigényes. Hogy jut idő a családra ilyen hajtás mellett?
- Ehhez azért még hozzátartozik, hogy nem csak
a filmet csinálom. Színházban is játszom, rendezek is, önálló estekkel járom az
országot, ez az életem. A feleségem is ebben a szakmában mozog. - Gondolom akkor teljes a megértés köztetek.
persze. Nálunk nem a hagyományos családi élet folyt soha, de azért nagyon
szépen felneveltük a fiúnkat, aki gazdasági vezető egy cégnél. A magunk élete
pedig küzdelmes, kemény, de másoknak örömet adó élet. Nagyon sok szeretetet kapok a közönségtől
esténként a József Attila színházban, a vidám színházban, és hála istennek a
filmekben is.
- Egy színész
hogy jut el idáig?
- Sok-sok szerencse kell. A szerencsét nem úgy
értem mint a lottóban, de rengeteget
számít, ha az ha az ember jó időben van jó helyen. Sokszor persze
iszonyú nehéz. Például a kaposvári színház, amikor én oda kerültem, az ország
egyik legrosszabb színháza volt. És mégis ki tudott alakulni ott egy olyan új
mag, egy fiatal csapat, akik kőkemény munkával, küzdelemmel és szenvedéssel
létrehozták azt, ami ma a Kaposvári Színház. Ez a színház szárnyal. Ezt azért
mondom, mert ami látszólag hátrány, az végül az ember előnyére is válhat, ha jó
csapatba kerül, ha olyan társak veszik körül akik kihozzák az emberből a
legjobbat. Az biztos, hogy a színészi pálya tele van buktatókkal. Ha körülnézek
azokon a társaimon, akik a filmben játszanak és ilyen jók, látom és tudom, hogy
mindegyikük megjárta a maga küzdelmes és kemény pályáját, ami az egyéniségüket
igazán izgalmassá teszi. Hiszen a vásznon csak az tud erősen jelen lenni, aki
megszenvedett érte. Ahogy József Attila is mondja a versében: „Aki dudás akar
lenni, pokolra kell annak menni, ottan kell azt megtanulni, hogyan kell a dudát
fújni”. De biztos van olyan alkat is, akinek csak egy röppenés az egész. - Azért a mai fiataloknak bátran ajánlanád a színi pályát?
- Persze. Akiben van elég erő és kitartás, az
bátran nekivághat. Csak azt kívánnám, legyen sokkal nagyobb odafigyelés a kultúrára.
Sorozatosan a fiatalokon csattant, hogy nem támogatták a kultúrát most már tíz
éve, illetve nem eléggé. A
televízióban pedig bugyuta szappanoperákat kell nézni éjjel-nappal, ahelyett,
hogy fiatal színészeinket láthatnánk különböző tévéjátékokban. A mi
időnkben ez még nem így ment. Ezért nagyon nehéz ma a fiataloknak, igazán csak
azok tudnak a pályán megmaradni, és azok tudnak előre törni, akikbe nagyon sok
erő és kitartás szorult. Szép
„Sokszor hallottam, hogy
minden könyv után valamennyire megváltozik az ember. Eddig ezt nem nagyon
értettem, de miután ezt a könyvet olvastam, rájöttem, hogy ez tényleg így van.
A leíró részek néha mintha álomföldre repítettek volna. Néha úgy éreztem,
mintha én lettem volna Jane. Vele szenvedtem, és vele örültem. Csodálatos
jellemeket, erényeket ismerhettem meg. Nagyon tetszik az a stílus, amelyben e
könyv íródott. Mikor az író megszólította az olvasót, ez esetben engem, ezzel
egy bizonyos személyesebb kapcsolatot alakított ki. Úgy éreztem, hogy ehhez a
könyvhöz én is hozzátartozom.” – Seres
Áron: Ábel a rengetegben
„Miért tetszett a mű? Mert
nagyon sok vicces jelenet van benne, és mert velem egykorú gyerekről szól, aki
rengeteg élményt él át. Nagyon hangulatos és szívhez szóló a könyv. Már
másodszor olvasom el, annyira tetszett.” – Rózsár
„Nekem azért tetszett ez a
mű, mert megmutatja az igaz szerelmet és az önfeláldozást.” – Kis-Király Ernő
David Salinger: A zabhegyező
„Általában a könyvek első
30-40 oldala nagyon unalmas, de ez nem. Már másodjára olvasom ezt a könyvet. Ez
a könyv nagyon kedves nekem, mert ez volt nyolcadikban a jutalomkönyvem. Miután
ezt a regényt elolvastam, nekiálltam a régebbi kötelező olvasmányoknak is.” – Novák Melinda
Deuker: Orvos a vádlottak padján
„Érdekelnek az olyan
olvasmányok, amelyekben ügyvédi munkák, orvosi tettek vannak leírva. Szerintem
az ilyen mindennapi eseményekről szóló könyvek sokkal többet érnek, mint pl. a
varázslatokról szóló Harry Potter-könyvek. Bár ezek a könyvek fantasztikusan
jók (mind a négy kötetet elolvastam) és ebben a mai, rohanó világban jól esik,
sőt nem árt, ha az ember hisz a csodákban, de az ilyen könyvek nem a kemény
életről szólnak, s a gyerekek valóságérzetét is csökkenthetik. Én többre tartom
a valóságot bemutató irományokat. Előbb vagy utóbb úgyis bele kell kóstolnom a
nagybetűs Életbe, s tudom, hogy nem lesz habos torta, sem fenékig tejfel. Az
ilyen könyvek nagyban segíthetnek abban, hogy kellőképpen felkészüljek az élet
pofonaira.” – Kiss Georgina
„Tetszett a mű, mert a
szálak elég bonyolultan fonódnak össze benne. Nyolcadikban, mikor először
olvastam a művet, tetszésemet megduplázta, hogy színházban megnézhettem
színdarab formájában is. Izgalmas volt, sok volt benne a tréfa. Igaz, kicsit
modernizálták, de attól még megőrizte az eredeti történet jellegét.” – Zsoldos Karolina
„Ez a történet nagyon
megrázó. Rengeteg dolog történik a főhőssel, csupáncsak két nap leforgása
alatt. Az író teljesen élethűen ábrázolja a háborút. Nincsenek benne csodák,
varázslatok, a végén a főhős is meghal. Nagyon jól el lehet képzelni minden
egyes részletet. Tényleg ilyen borzalmas lehetett egy háború.” – Harmath Boglárka
Jenő: Piszkos Fred, a kapitány
„Ajánlom mindenkinek ezt a
könyvet, aki kedveli a fordulatos cselekményeket és szereti az érdekes
szereplőket. Nekem nagyon tetszett. Kedvelem Rejtő Jenő nyelvezetét és humorát.
Anyukám nem ajánlotta ezt az irodalmi műfajt, mert úgy tartja, hogy érzelmi
tartalma elég silány. Mégis buzdított, hogy olvassak, mert minden könyv ablak a
világra.” – Timár Imola
tetszett ez a regény, olvasmányos volt, nem lehetett letenni, mindig érdekelt a
folytatás. Ha tehetem, több Agatha Christie-könyvet is elolvasok (és miért ne
tehetném?...).” – Dóró Adrienn

References: bíróság 
 Bíróság 
 bíróság

 bíróság 
 bíróság 
 bíróság 
 bíróság 
 bíróság